
	      ÁFORM UM LAGASETNINGU
          – sbr. samþykkt ríkisstjórnar frá 10. mars 2017, 1.-4.  gr.

	Málsheiti og nr.
	 Frumvarp til laga um breytingu á lögum um skipulag haf- og strandsvæða, nr. 88/2018, með síðari breytingum (skipan svæðisráða o.fl.) IRN23060143
	Ráðuneyti /verkefnisstjóri
	Innviðaráðuneyti/skrifstofa húsnæðis- og skipulagsmála
	Innleiðing EES-gerðar?
	☐ Já
☒ Nei

	Dags.
	 23. júní 2023


	A. Úrlausnarefni

	Forsaga máls og tilefni
Frá því að lög um skipulag haf- og strandsvæða tóku gildi hefur verið unnið og staðfest strandsvæðaskipulag á tveimur svæðum, Vestfjörðum og Austfjörðum. Við þá vinnu hefur fengist reynsla af ákvæðum laganna um skipulagsferlið og hlutverk aðila í því ferli og jafnframt komin reynsla á framfylgd skipulagsáætlananna. Þá hafa einnig orðið tilteknar breytingar á verkaskiptingu innan stjórnarráðsins sem kalla á breytingar á lögunum.
Hvert er úrlausnarefnið? 
Uppfæra þarf ákvæði um skipan svæðisráða í ljósi breyttrar verkaskiptingar innan stjórnarráðsins. Skipulagsmál, þ.m.t. haf- og strandsvæða, voru við setningu laganna á ábyrgðarsviði þáverandi umhverfis- og auðlindaráðuneytis en eru nú á hendi nýs innviðaráðuneytis. Jafnframt hafa orðið breytingar á málefnasviðum annarra ráðuneyta sem tilnefna fulltrúa í svæðisráð. Þá þarf einnig að skýra ákvæði um skipunartíma svæðisráða, en óljóst er af ákvæðum laganna hvort skipun þeirra falli niður eftir staðfestingu  strandsvæðaskipulags. Loks þarf að skýra betur hlutverk Skipulagsstofnunar samkvæmt lögunum, s.s. ef fram kemur ósk um minniháttar breytinga á staðfestu  strandsvæðaskipulagi og málsmeðferð við slíkar breytingar.
Að hvaða marki duga gildandi lög og reglur ekki til?
Sjá hér að framan.  

	B. Markmið 

	Stefna hins opinbera á viðkomandi málefnasviði/málaflokki
Markmið laga um skipulag haf- og strandsvæða kemur fram í 1. gr. laganna.
Markmið sem að er stefnt með lagasetningu í ljósi úrlausnarefnis og stefnu stjórnvalda
Markmiðið er að stuðla að skilvirkri og öruggri framkvæmd laganna með því að gera á þeim tilteknar breytingar í ljósi reynslu og breyttrar verkaskiptingar innan stjórnarráðsins.

	C. Leiðir

	Ekkert aðhafst  - hvaða afleiðingar hefði það?
Ekki næðist að uppfæra og skýra viðkomandi ákvæði laga um skipulag haf- og strandsvæða sem myndi leiða til seinkunar í málshraða. 
Önnur úrræði en lagasetning sem metin hafa verið
Lögum um skipulag haf- og strandsvæða verður ekki breytt nema með lagasetningu.
Mögulegar leiðir við lagasetningu
Leggja þarf fram frumvarp til laga um breytingu á lögum um skipulag haf- og strandsvæða.

	D. Hvaða leið er áformuð og hvers vegna?

	Stutt lýsing á þeirri leið sem áformuð er og rökstuðningur fyrir henni
Áformað er að leggja fram frumvarp til laga um breytingu á lögum um skipulag- haf og strandsvæða, sjá hér að framan.
Helstu fyrirhuguðu breytingar á gildandi lögum og reglum, hvort heldur bætt er við eða fellt brott
Fyrirhugaðar eru tilteknar breytingar á ákvæðum laga um skipulag haf- og strandsvæða, sjá hér að framan. 

	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? 
Nei.
Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? 
Nei.
Er önnur grundvallarlöggjöf sem taka þarf tillit til?
Nei. 

	F. Samráð

	Hverjir eru helstu hagsmunaaðilar?
Sveitarfélög og Samband íslenskra sveitarfélaga, svæðisráð, opinberar stofnanir sem fara með málaflokka er varða nýtingu og vernd á haf- og strandsvæðum, hagaðilar, hagsmunasamtök og almenningur.
Er skörun við stjórnarmálefni annarra ráðuneyta?
Skipan svæðisráða varðar ráðuneyti sem fara með málaflokka er varða nýtingu og vernd á haf- og strandsvæðum.
Samráð sem þegar hefur farið fram
Samráð hefst með kynningu þessa áformaskjals.
Fyrirhugað samráð
Fyrirhugað er að kynna áformin innan stjórnarráðsins og í samráðsgátt stjórnvalda. 

	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal Áformin hafa ekki fjárhagsáhrif á ríkissjóð.  

	H. Næstu skref, innleiðing

	Hefur verið gerð verkefnisáætlun fyrir frumvarpssmíðina?
Verkefnisáætlun er í smíðum.
Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?
Gert er ráð fyrir því að innleiðing verði einföld og taki ekki langan tíma.
Hvaða forsendur þurfa að vera fyrir hendi til að lagasetning beri árangur?
Gerðar verði skýrar og einfaldar breytingar á þeim ákvæðum laganna sem þarfnast breytinga.
Mælikvarðar á árangur og útkomu
Á ekki við.
Hefur verið hugað að því að afla gagna til að meta árangur þegar þar að kemur?
Á ekki við. 

	I. Annað

	 

	J. Fylgiskjöl

	Mat á áhrifum lagasetningar – Frummat, sbr. eyðublað
Önnur fylgiskjöl eftir atvikum

